Nino wa Georgia

Nino wa Georgia (kwa Kigeorgia: წმინდა ნინო, ts'minda nino, kwa Kigiriki Αγία Νίνα, Agia Nina) alikuwa mwanamke (296 hivi – 338 au 340) aliyeingiza Ukristo nchini Georgia, na kwa sababu hiyo anaitwa "Aliye sawa na Mitume" na "Mwangazaji wa Georgia".

Tangu kale anaheshimiwa na Waorthodoksi na Wakatoliki kama mtakatifu.

Sikukuu yake kwa kawaida huadhimishwa tarehe 14 JanuariMartyrologium Romanum.

Maisha
Kadiri ya mapokeo alitokana na familia ya Kirumi yenye kuongea Kigiriki kutoka Kolastra, Kapadokia na alikuwa na undugu na Joji mfiadini,. Kutoka Konstantinopoli alikwenda Iberia kwenye milima ya Kaukasi kama mfungwa. 

Vyanzo vingine vinasema alitokea Roma, Yerusalemu au Galia (leo Ufaransa).  

Kwa utakatifu wa maisha yake alijivutia heshima ya wote na kisha kutenda miujiza ya uponyaji, alimfanya malkia Nana wa Iberia aongokee Ukristo https://www.santiebeati.it/dettaglio/91921.

Halafu mfalme Mirian III wa Iberia alirudishiwa uwezo wa kuona baada tu ya kumuomba "Mungu wa Nino", akaongoka pia na kufanya Ukristo kuwa dini rasmi ya nchi hiyo (327 hivi).

Nino aliendelea na umisionari nchini hadi kifo chake.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
 Margery Wardrop, Life of Saint Nino, Gorgias Press 2006. ISBN 978-1-59333-471-0
 Theodore E. Dowling, Sketches of Georgian Church History, Adamant Media 2003. ISBN 978-1-4212-2891-4

Viungo vya nje

 Biography from The St. Nina Quarterly 
 Life of St Nino 
 St. Nino church opening event in NYC 
  The Church of St. Nina, Kandalaksha, Murmansk oblast, Russia. English summary 

Category:Waliozaliwa 296
Category:Waliofariki karne ya 4
Category:Wamisionari
Category:Watakatifu wa Georgia